Tahap pengglasieran maksimum (hitam) di Hemisfera Utara semasa Pleistosen. Pembentukan lembar ais berketebalan 3 hingga 4 km (1.9 hingga 2.5 bt) menyamai penurunan paras laut global kira-kira 120 m (390 ka).
**Pengglasieran Kuaterner**, juga dikenali sebagai **pengglasieran Pleistosen**, merupakan satu siri yang berselang-seli antara tempoh glasier dan tempoh antara glasier semasa tempoh Kuaterner yang bermula 2.58 jtd. (juta tahun lalu) dan sedang berterusan. Walaupun ramai ahli geologi menggambarkan keseluruhan tempoh ini merangkumi sehingga masa kini merupakan "zaman air batu", dalam budaya popular istilah ini biasanya merujuk kepada zaman glasier terkini, atau zaman Pleistosen secara amnya. Memandangkan Bumi masih mempunyai lembar ais kutub, ahli geologi menganggap pengglasieran Kuaterner sedang berterusan, walaupun kini dalam tempoh antara glasier.

Semasa pengglasieran Kuaterner, lembar ais muncul serta mengembang semasa tempoh glasier dan mengecut semasa tempoh antara glasier. Sejak penghujung tempoh glasier terakhir, hanya lembar ais Antartika dan Greenland yang masih wujud, manakala lembar ais lain yang terbentuk semasa tempoh glasier, seperti Lembar Ais Laurentida, telah cair sepenuhnya.

Kesan utama pengglasieran Kuaterner ialah hakisan benua tanah dan pemendapan bahan; pengubahsuaian sistem aliran sungai; pembentukan berjuta-juta tasik, termasuk pembangunan tasik pluvial yang jauh dari pinggiran ais; perubahan paras laut; pelarasan isostatik kerak bumi; banjir; dan angin yang tidak normal. Lembar ais melalui peningkatan albedo (nisbah tenaga sinaran suria yang dipantulkan dari Bumi kembali ke angkasa) menjana maklum balas yang ketara untuk menyejukkan lagi iklim Bumi. Kesan ini telah membentuk persekitaran daratan dan lautan serta komuniti biologi.

Lama sebelum pengglasieran Kuaterner, ais berasaskan daratan telah muncul dan kemudian hilang semasa sekurang-kurangnya empat zaman ais yang berlainan. Pengglasieran Kuaterner boleh dianggap sebagai sebahagian daripada Zaman Air Batu Senozoik Akhir yang bermula 33.9 jtd dan masih berlangsung sehingga ke hari ini.

Rujukan
-------

1. ↑  Lorens, L.; Hilgen, F.; Shackelton, N.J.; Laskar, J.; Wilson, D. (2004). "Part III Geological Periods: 21 The Neogene Period". Dalam Gradstein, Felix M.; Ogg, James G.; Smith, Alan G. (penyunting). *A Geologic Time Scale 2004*. Cambridge University Press. m/s. 412. ISBN 978-0-521-78673-7.
2. ↑  Ehlers, Jürgen; Gibbard, Philip (2011). "Quaternary Glaciation". *Encyclopedia of Snow, Ice and Glaciers*. Encyclopedia of Earth Sciences Series. m/s. 873–882. doi:10.1007/978-90-481-2642-2\_423. ISBN 978-90-481-2641-5.
3. ↑  Berger, A.; Loutre, M.F. (2000). "CO2 And Astronomical Forcing of the Late Quaternary". *Proceedings of the 1st Solar and Space Weather Euroconference, 25-29 September 2000*. **463**. ESA Publications Division. m/s. 155. Bibcode:2000ESASP.463..155B. ISBN 9290926937.
4. ↑  "Glossary of Technical Terms Related to the Ice Age Floods". Ice Age Floods Institute. Diarkibkan daripada yang asal pada 18 February 2019. Dicapai pada 17 February 2019.

Pautan luar
-----------

 Takrifan kamus *pengglasieran* di Wikikamus

* Glaciers and Glaciation
* Pleistocene Glaciation and Diversion of the Missouri River in Northern Montana Diarkibkan 2012-04-15 di Wayback Machine
* Clark, Peter U.; Bartlein, Patrick J. (1995). "Correlation of late Pleistocene glaciation in the western United States with North Atlantic Heinrich events". *Geology*. **23** (4): 483–6. Bibcode:1995Geo....23..483C. doi:10.1130/0091-7613(1995)023<0483:COLPGI>2.3.CO;2.
* Pielou, E.C. (2008). *After the Ice Age: The Return of Life to Glaciated North America*. University of Chicago Press. ISBN 978-0-226-66809-3.
* Alaska's Glacier and Icefields
* Pleistocene glaciations di Wayback Machine (diarkibkan 7 Februari 2012) (the last 2 million years)
* IPCC's Palaeoclimate(pdf) Diarkibkan 2013-03-19 di Wayback Machine

Punca
* Teori Astronomi Perubahan Iklim
* Kitaran Milutin Milankovitch dan Kitaran Milankovitch

| * l
* b
* s
Tasik-Tasik Besar di Amerika Utara |
| --- |
| Erie · Huron · Michigan · Ontario · Superior |